**Ettepaneku vorm 2022**

**Maakondade arengustrateegiate elluviimise toetusmeede**

**Üldandmed**

|  |  |
| --- | --- |
| Projekti nimi | Õiglase Ülemineku Fondi ettevõtjatele suunatud toetusmeetmete kasutusele võtmise aktiivsust suurendav projekt |
| Taotleja nimi | Narva-Jõesuu Linnavalitsus |
| Projekti partnerid[[1]](#footnote-1) | Narva Linna Arenduse ja Ökonoomika Amet  Jõhvi Vallavalitsus  Sihtasutus Ida-Viru Investeeringute Agentuur (IVIA) |
| Projekti abikõlblikkuse periood[[2]](#footnote-2) | 1.05.2024-25.10.2024 |
| Toetusena taotletav summa | 62 000 |
| Omafinantseering | 20 667 |
| Projekti kogumaksumus | 82 667 |

**Projekti prioriteetsus taotlusvoorus** *(tähistada X-ga)*

|  |  |
| --- | --- |
| Maakonnale eraldatud vooru eelarvesse mahtuv projekt | X |
| 1. reservprojekt |  |
| 2. reservprojekt |  |

**Projekti eesmärk**

|  |
| --- |
| *Eesmärk peaks olema sõnastatud lühidalt, eelistatult ühe lausega, ning andma infot muutuste kohta maakonna arengus, mida projekti elluviimine aitab saavutada* |
| Projekti eesmärgiks on Õiglase Ülemineku Fondi ettevõtjatele suunatud toetusmeetmete kasutusele võtmise aktiivsuse suurendamine, s.h. ÕÜF võimaluste ja Ida- Virumaa kui investeerimissihtkoha tutvustamine potentsiaalsetele äri- ja tööstusinvestoritele konverentside, sotsiaalmeedia ja teiste kommunikatsioonikanalite võimalusi kasutades. |

**Projekti tegevuste lühikirjeldus**

|  |
| --- |
| *Loetleda projekti raames läbi viidavad tegevused.*  *Lühikirjeldus peaks vastama järgmistele küsimustele:*   * *millised tegevused valitud eesmärgi saavutamiseks ja miks just need tegevused aitavad eesmärki parimal moel saavutada;* * *projekti tegevuste elluviimise asukoht (kui on tegemist investeeringuga siis märkida ära investeeringuobjekti omanik);* * *kui asjakohane, muude projektiväliste tegevuste kirjeldus, mis mõjutavad eesmärgi saavutamist ning info nende elluviimise kohta (vastutaja, ajaraam, võimendus/riskid projekti tulemuste saavutamisele)* |
| Õiglase Ülemineku Fondi ettevõtjatele suunatud toetusmeetmete kasutusele võtmise aktiivsuse suurendamiseks ja selleks sünergilise efekti saavutamiseks valiti Ida -Virumaal kolme konverentsi korraldamine ja ÕÜF võimaluste turundustegevused:   * **Narva-Jõesuu Ärikonverents 2024**   Konverentsi läbiviimise aeg ja koht: 09.05.2024, Narva-Jõesuu  Ärikonverentsi eesmärk on tuua ettevõtjad, investorid, kohalike omavalitsuste esindajad ja otsustajad kokku, et arutada üheskoos olulisi piirkonna- ja riigi küsimusi, et keskenduda võimalustele ja käsitleda olemasolevaid probleeme mitte takistusena, vaid võimaliku arengu hüppelauana. Konverentsi ettekanded ja kõnelejad on valitud nii, et need hõlmaksid teemasid, mis on piirkonna jaoks praegu äärmiselt olulised ja ka ülemaailmsete suundumuste seisukohalt asjakohased. Näiteks käsitletakse konverentsil selliseid teemasid nagu: riigi strateegilised valikud, pikemad perspektiivid energeetika ja transpordi valdkonnas tagamaks jätkusuutlik areng üleriigiliselt, geopoliitilised väljakutsed, kaitseinvesteeringute võimalused, tehisintellekt, rohepööre, jätkusuutlikkus ja õiglase üleminek.  Konverentsi läbiviimise asukohaks on valitud sel aastal Noorus SPA hotelli konverentsikeskus, mis lisaks kõigele muule aitab edendada linna kui turismisihtkohta tänu oma asukohale mõne meetri kaugusel merest ja suurepärase spaa- ja veekeskuse olemasolule.  Konverentsi eelõhtul antakse kõnelejatele ja konverentsil võtmetähtsusega osalejatele võimalus osaleda üritusel meet & greet, et nad saaksid teine teisega tuttavaks saada, üksteise tööst ja plaanidest rohkem teada saada ning konverentsil tõstatatud küsimusi arutada mitteformaalses õhkkonnas.   * **Ida-Viru Filmikonverents 2024**   Konverentsi läbiviimise aeg ja koht: 26.09.2024 (kuupäev täpsustub), Jõhvi  Konverentsi eesmärk: Elavdada ja tutvustada Ida-Virumaa võimalusi filmitööstuse osalistele  Ürituse toimumise asukoht Jõhvi, kuna IDA Hub filmi- ja multimeedia inkubatsioonikeskus ja stuudiod rajatakse Jõhvi  Konverents on seotud ÕÜF-ga, sest ÕÜF toetab ettevõtluse tugiteenuste meetme tegevuste elluviimist ja IDA Hub filmi- ja multimeedia innovatsioonikeskuse tegevust  ÕÜF toel rajatakse IDA Hub filmi- ja multimeedia inkubatsioonikeskus ning konverentsi ajal kavandatakse IDA Hub filmi- ja multimeedia inkubatsioonikeskuse nurgakivi panek. Konverentsi esialgsed teemad: Tehnoloogiline innovatsioon audiovisuaalses maailmas (Tehnopol), Loomeinkubatsiooni programm (IVEK), Audiovisuaalse ja filmiinnovatsiooni keskus IDA HUB tutvustus (stuudiod, lokatsioonid), Viru Filmifond ja erinevad rahastusvõimalused, Rohepööre filmitööstuses ja IDA HUB jm.  Konverentsi sihtrühm: filmitööstuse/-valdkonna esindajad, inkubatsiooniprogrammides osalevad alustavad ettevõtjad, avalikkus, meedia, loomemajandusvaldkonna esindajad  Kasu: laiemad teadmised valdkonna arengutest, kontaktvõrgustiku laiendamine, Ida-Virumaa filmitööstuse võimaluste tutvustamine väljaspoole maakonda, ÕÜF võimaluste tutvustamine ja kommunikatsioon.  Konverentsile on oodatud kuni 100 osalejat , nendest vähemalt 10 ettevõtjat.   * **Narva Ärikonverents 2024**   Konverentsi läbiviimise aeg ja koht: 02.10.2024, Narva  Konverentsi eesmärk: Narva ja Ida-Virumaa ettevõtjate ja ärijuhtide teadlikkuse tõstmine ning inspiratsiooni ja uute ideede esitlemine äritegevuse arendamiseks või alustamiseks.  Otsesed eesmärgid:  • Piirkonna ettevõtlusest ning ÕÜF toetusmeetmete võimalustest värske ülevaate edastamine;  • Uute teadmiste, parimate praktikate ja innovaatiliste ideede jagamine keskkonnasäästliku ettevõtluse teemal;  • Inspireeriva keskkonna pakkumine, edulugude jagamine, tulevikutrendide ja -võimaluste arutamine ekspertidega noorte ja alustavate ettevõtjate innustamiseks.  Konverentsil on planeeritud kolm teemat: õiglase ülemineku fondi võimalused äri arendamiseks, keskkonnasäästlik ettevõtlus ja noorte ettevõtlikkus ning äritegevuse alustamine.  Konverentsi sihtrühm on maakondlikud ärijuhid ja ettevõtjad, avaliku sektori esindajad, valdkondade spetsialistid, kutsekoolide ja ülikoolide õpilased, ettevõtlikud noored, keskkonnaprojektide esindajad. Ärikonverentsil osalemiseks ja esinemiseks kutsutakse poliitikuid, majanduse ja ÕÜF eksperte, spetsialiste ning konsultante.  Konverentsil osalemine soodustab uute kontaktide loomist, uute ärivõimaluste, koostööde ja klientide leidmist, teadmiste ja parimate praktikate jagamist, uute suundumuste ja turutrendide jälgimist. Konverentsidel osalejad saavad õppida teiste kogemustest, kuulata ekspertide ettekandeid ning saada inspiratsiooni ja uusi ideid oma äritegevuse arendamiseks, et püsida konkurentsis või oma äritegevuste alustamiseks.  Konverentsile on oodatud vähemalt 100 inimest, nendest vähemalt 50% on ettevõtted.  *Projekti igal planeeritaval konverentsil on unikaalne olemus ning see on kohandatud vastavalt konkreetsele sihtrühmale, võimaldades rõhutada Õiglase Ülemineku Fondi võimalusi ja selle olulisust vastava auditooriumi jaoks. Kolme konverentsi korraldamine Ida-Virumaal loob mitmeid positiivseid tagajärgi, mis sünergias suurendavad* *Õiglase Ülemineku Fondi ettevõtjatele suunatud toetusmeetmete kasutuse võtmise aktiivsust ning tugevdavad piirkonna arengut.*   * **ÕÜF võimaluste turundustegevused.** IVIA tegeleb laiapõhjaliste turundustegevustega uute investeeringute meelitamisel maakonda. Sealhulgas korraldab käesoleval ajal IVIA koostöös EAS Välisinvesteeringute Keskusega ja teiste partneritega äriüritusi, seminare, osaleb messidel, välisriikide Business-eventidel, saatkondade vastuvõtuüritustel jne. Tänase seisuga on katmata oluline turunduskanal, milleks on sotsiaalmeedia platvormid (s.h. Google, LinkedIn, Facebook jne). Eesmärgiks antud projektis on võtta teavitustegevustes ja kommunikatsioonis kasutusele sotsiaalmeedia kanalid ja platvormid.Laiapõhjalise kommunikatsiooni ja infovahetuse korraldamiseks (suunatud ettevõtjatele) ÕÜF võimaluste tutvustamiseks ning Ida-Virumaa kui investeerimissihtkoha kohta laiema info jagamiseks*.* |

**Projekti tegevuste elluviimisest kasu saav sihtrühm**

|  |
| --- |
| *Projekti elluviimisest otsest kasu saav sihtrühm ja selle suurus (sh selgitada arvestamise aluseid)* |
| Projekti elluviimisest kasu saavaks sihtrühmaks on Ida-Viru ettevõtjad  Konverentsid:   * **Narva-Jõesuu Ärikonverentsi 2024** **sihtrühm -**Narva-Jõesuu Ärikonverents on mõeldud kõikidele piirkonnas tegutsevatele ettevõtjatele, omavalitsuste esindajatele ja otsustajatele. Lisaks on konverents suunatud kõigile ettevõtjatele ja investoritele väljastpoolt piirkonda, kes on huvitatud piirkonna arengust ja soovivad siin oma äri või projekte arendada. Täiendav sihtrühm on aktiivsed ja ettevõtlikud piirkonna elanikud, kes soovivad olla kursis kõigega, mis toimub, sealhulgas äriküsimustega, globaalsete ja kohalike suundumustega ning ettevõtjate ja kohalike omavalitsuste kavatsustega.   Konverentsile on oodatud kuni 100 osalejat, nendest pooled on ettevõtjad.   * **Ida-Viru Filmikonverentsi 2024 sihtrühm -**filmitööstuse/-valdkonna esindajad, inkubatsiooniprogrammides osalevad alustavad ettevõtjad, avalikkus, meedia, loomemajandusvaldkonna esindajad. Kasu: laiemad teadmised valdkonna arengutest, kontaktvõrgustiku laiendamine, Ida-Virumaa filmitööstuse võimaluste tutvustamine väljaspoole maakonda, ÕÜF võimaluste tutvustamine ja kommunikatsioon.   Konverentsile on oodatud kuni 100 osalejat , nendest vähemalt 10 ettevõtjat.   * **Narva Ärikonverentsi 2024 sihtrühm** on maakondlikud ärijuhid ja ettevõtjad, avaliku sektori esindajad, valdkondade spetsialistid, kutsekoolide ja ülikoolide õpilased, ettevõtlikud noored, keskkonnaprojektide esindajad. Ärikonverentsil osalemiseks ja esinemiseks kutsutakse poliitikuid, majanduse ja ÕÜF eksperte, spetsialiste ning konsultante.   Konverentsil osalemine soodustab uute kontaktide loomist, uute ärivõimaluste, koostööde ja klientide leidmist, teadmiste ja parimate praktikate jagamist, uute suundumuste ja turutrendide jälgimist. Konverentside osalejad saavad õppida teiste kogemustest, kuulata ekspertide ettekandeid ning saada inspiratsiooni ja uusi ideid oma äritegevuse arendamiseks, et püsida konkurentsis või oma äritegevuste alustamiseks.  Konverentsile on oodatud vähemalt 100 inimest, nendest vähemalt 50% on ettevõtted**.**  **Turundustegevused:**  Eesti ja naaberriikide (rõhuasutusega Soome) laienemisest huvitatud äri- ja tööstusettevõtted, kellele võib investeerimissihtkohana sobida Ida-Virumaa. |

**Projekti oodatav tulemus**

|  |
| --- |
| *Kirjeldada, milline muutus on projekti elluviimise järel toimunud (millist olukorda soovitakse saavutada).*  *Millised on peamised riskid soovitud tulemuse saavutamiseks.* |
| Projekti oodatavaks tulemuseks on:   * **Õiglase Ülemineku Fondi toetusmeetmete aktiivsema kasutamise suurenemine**: Projekti tegevused toovad ÕÜF-i toetusmeetmete aktiivsema kasutamiseni Ida-Virumaal asuvate ettevõtjate poolt. See hõlmab toetuste taotluste suurenemist, rohkemate ettevõtjate kaasamist ja toetuse saamist ning suuremat teadlikkust kättesaadavatest võimalustest. * **Konverentside kaudu teadlikkuse tõstmine:** Konverentside korraldamine suurendab teadlikkust ÕÜF-i toetusmeetmetest ja nende kasutamise võimalustest Ida-Virumaal. Ettevõtjad saavad rohkem teavet toetuste kohta, mis julgustab neid aktiivsemalt kasutama ÕÜF-i pakutavaid võimalusi. * **Investeerimishuvi suurenemine Ida-Virumaa vastu**: Projekt aitab kaasa investeerimishuvi suurenemisele Ida-Virumaa vastu, tuues esile piirkonna potentsiaali ja ressursse ning näidates, kuidas ÕÜF-i toetusmeetmed võivad aidata ettevõtjatel piirkonnas tegutsemist laiendada või uusi ettevõtteid käivitada. * **Kohalike ettevõtjate võimekuse suurendamine:** Projekt aitab kaasa kohalike ettevõtjate võimekuse suurenemisele, pakkudes neile vajalikku tuge, teadmisi ja ressursse, et nad saaksid paremini kasutada ÕÜF-i toetusmeetmeid ja arendada oma äritegevust. * **Regionaalse majandusarengu edendamine**: Projekti tegevused aitavad kaasa regionaalse majandusarengu edendamisele Ida-Virumaal, suurendades ettevõtlust, tööhõivet ja investeeringuid ning luues soodsamaid tingimusi piirkonna jätkusuutlikuks arenguks.   Projekti tulemused kombineerituna anavad märkimisväärse panuse ÕÜF-i toetusmeetmete aktiivsema kasutamise ja Ida-Virumaa majandusarengu suurendamisele.  Konverentside ja turundustegevuste läbiviimine võimaldab luua teadlikkust ÕÜF-i toetusmeetmetest ning nende kasutamise võimalustest ettevõtjate seas. Samuti aitavad need tegevused tutvustada Ida-Virumaad kui atraktiivset investeerimissihtkohta, tõstes esile piirkonna potentsiaali ja ressursse. Konverentsid ja turundustegevused toetavad üksteist sünergiliselt, pakkudes mitmekesist ja terviklikku lähenemist ÕÜF-i toetusmeetmete aktiivsema kasutamise edendamisele ning Ida-Virumaa kui investeerimissihtkoha esiletõstmisele.  Projekti riskid  Halva stsenaariumi korral võib juhtuda, et ÕÜF-i toetusmeetmete kuni 30 mln eurot võib jääda kasutusele võtmata enne 2026. aasta lõppu.  Projekti riskide leevendamiseks projektis on ette nähtud maakonna tasandil ühine pingutus turundus ja kommunikatsioonitegevuste läbiviimise abil potentsiaalsete investeeringute kaasamine maakonda.  Turundus ja kommunikatsioonitegevuste tulemusena teeb vähemalt 2 tootmis- või äriettevõtet otsuse ÕÜF vahendite abil realiseerida oma investeeringuprojektid Ida-Virumaal tähtajaga 31.08.2026. |

**Projekti tulemuste jätkusuutlikkus**

|  |
| --- |
| *Kui projektile on vajalikud jätkutegevused, siis kuidas on kavandatud nende elluviimine (nt investeeringu puhul edasise kasutuse korraldus, projektijärgne kulude katmine ja koostöö partnerite vahel, jätkuprojektid).*  *Kas projekti terviklik ellu viimine sõltub mõne teise projekti rahastamise otsusest.*  *Kui tegemist on investeeringuga, siis kuidas on arvestatud sihtrühma suuruse, eelistuste, vajaduste muutumisega projektijärgselt*  *Kirjeldada lühidalt edasiste arendustegevuste või kogu objekti terviklikku kontseptsiooni kui projekti sisu seda eeldab (näiteks: millised on edasised arendustegevused, millist lisandväärtust projekti elluviimine annab, millised on pakutavad teenused, milline on külastatavus ja kuidas seda suurendada jne)* |
| Turundus- ja kommunikatsioonitegevuste tulemusena loodud kontaktide baasil tegeleb IVIA edasi uutele ettevõtetele soft-landing ja tugiteenuste pakkumist, selleks et planeeritud investeeringud realiseeruksid tähtajaliselt 31.08.2026, sealhulgas on võrgustike ja kontaktide loomine võtmepartneritega, sobiva asukoha leidmine investeeringu teostamiseks, abi finantseerimise korraldamisel (sh ÕÜF-st), abi menetluste läbiviimisel omavalitsustes, abi töötajate leidmisel koostöös partneritega jne. |

**Projekti ettevalmistuse tase**

|  |
| --- |
| *Kirjeldada, millised on projekti loomiseks ja elluviimiseks vajalikud eeltingimused kui projekt neid eeldab ning kas ja kuidas on need täidetud (nt millises faasis on ehitusprojekt,  üld- ja detailplaneering, erinevad load, eeluuringud jms)* |
| • **Narva-Jõesuu Ärikonverents 2024**  Lõplik konverentsi kava on täpsustamisel, kuid konverentsi ettekanded ja kõnelejad on valitud nii, et need hõlmaksid teemasid, mis on piirkonna jaoks praegu äärmiselt olulised ja ka ülemaailmsete suundumuste seisukohalt asjakohased. Näiteks käsitletakse konverentsil selliseid teemasid nagu: riigi strateegilised valikud, pikemad perspektiivid energeetika ja transpordi valdkonnas tagamaks jätkusuutlik areng üleriigiliselt, geopoliitilised väljakutsed, kaitseinvesteeringute võimalused, tehisintellekt, rohepööre, jätkusuutlikkus ja õiglase üleminek.  Konverentsi asukoht on kinnitatud, konverentsil esinejatele on korraldatud soodushinnaga majutus samas hotellis. On sõlmitud kokkulepped konverentsi teenindava tehnilise partneri, sünkroontõlke firmaga, enamiku kõnelejatega ja moderaatoriga.  Toimusid kohtumised organisatsioonidega, kes pakuvad üritusele teabetuge (Äripäev, Деловые Ведомости, Eesti Ekspress jt), laekunud hinnapakkumised.  Esialgne pressiteave konverentsi kohta on koostatud ja välja saadetud, info on pandud ka linna kõikidesse kanalitesse (veebileht, sotsiaalmeedia).  **•Ida-Viru Filmikonverents 2024**  Peetud on läbirääkimisi esinejate ja osalejatega, Kaljo Kiisa stipendiumit on välja antud alates 2010, käivad ettevalmistused IDA Hub filmi- ja multimeedia inkubatsioonikeskuse ehitamiseks ja tugiteenuste pakkumiseks.  **• Narva Ärikonverents 2024**. Narva Ärikonverentsi teemad on arutatud, esialgne konverentsi kava on planeeritud, omafinantseering Narva linna 2024. aasta eelarves on ettenähtud.  **Turundustegevuste elluviimiseks** on koostatud vastava valdkonna turundusstrateegia, elluviimine käib sellele tuginedes (lisatud). |

**Projekti väljundnäitajad**

|  |  |  |
| --- | --- | --- |
| **Väljundnäitaja[[3]](#footnote-3) (MATA väljundnäitajateks on regionaalpoliitika programmi järgmised mõõdikud)** | **Algtase** | **Sihttase** |
| **kasu saanud ettevõtete arv**  *Kasu saavate ettevõtjatena loetakse nii toetuse saaja kui projekti partnerina rahalist abi saavaid ettevõtjaid ja ka mitterahalist abi saavaid ettevõtjaid, kes saavad otsest või kaudset kasu elluviidud projektidest. Kaudse kasusaajana saab käsitleda näiteks potentsiaalseid ettevõtteid, kes võivad alustada tegutsemist projekti elluviimise tulemusena (nt ettevõtjad, kes asuvad tööstusalale, inkubaatorisse tulevad inkubandid, külastusobjekti kõrvale tekkinud kohvik jne).* |  | **62** |
| **toetuse abil loodud töökohtade arv**  *Loetakse projekti elluviimise tulemusena nii taotleja kui partneri poolt kõik loodud töökohad s.t nii otseselt projekti raames loodud kui ka projekti mõju tulemusena loodud töökohad. Kõnealust väljundnäitajat loendatakse hiljemalt 1 aasta pärast projekti lõppu.* |  |  |
| **sh maakonna keskmisest palgast kõrgema palgaga töökohad**  *Loetakse projekti elluviimise tulemusena nii taotleja kui partneri poolt loodud töökohad, mis on maakonna keskmisest palgast kõrgema palgaga s.t nii otseselt projekti raames loodud kui ka projekti mõju tulemusena loodud töökohad. Kõnealust väljundnäitajat loendatakse hiljemalt 1 aasta pärast projekti lõppu.* |  |  |
| **elukeskkonda arendavate projektide toetuse maht**  Kajastada projekti raames elukeskkonda arendamist toetatava tegevuse taotleva toetuse maht (numbriline näitaja). |  |  |
| *muu projekti sisust tulenev väljundnäitaja* |  |  |
| *muu projekti sisust tulenev väljundnäitaja* |  |  |
| *muu projekti sisust tulenev väljundnäitaja* |  |  |

**Põhjendus/selgitus projekti panustamise kohta regionaalpoliitika programmi[[4]](#footnote-4) mõõdikute sihttasemete saavutamisse**

|  |
| --- |
| *Kirjeldada mil viisil projekt panustab regionaalpoliitika programmi mõõdikute sihttaseme saavutamisse.*  *Selgitage väljundnäitajate valikut ja kirjeldage täpsemalt seatud näitaja eesmärki.*  *Kirjeldada millised töökohad luuakse, kes on abi saavad ettevõtjad jne* |
| Projekt panustab regionaalpoliitika programmi mõõdikute sihttasemete saavutamisse järgnevalt:  1. **Tööhõive suurenemine:** Projekti kaudu tutvustatakse ÕÜF-i toetusi ja võimalusi piirkonna ettevõtjatele, mis omakorda toovad uute ettevõtete loomiseni või olemasolevate laienemiseni. See suurendab tööhõivet piirkonnas, toetades seeläbi regionaalset majandusarengut.  2. **Majanduskasv:** Investeerimisvõimaluste tutvustamine ja toetusmeetmete kasutuselevõtu suurendamine stimuleerib majanduskasvu piirkonnas, mis omakorda aitab saavutada regionaalpoliitika programmi eesmärke majandusliku elujõulisuse ja jätkusuutlikkuse suhtes.  3. **Hariduse ja kvalifikatsiooni suurendamine**: Projekti kaudu tutvustatakse ka haridus- ja koolitusvõimalusi, mis on suunatud tööstusharudele, kus on suurenenud investeerimisvõimalused tänu ÕÜF-i toetustele. See suurendab kohalike elanike oskuste taset ja kvalifikatsiooni, mis omakorda aitab kaasa piirkonna tööjõu konkurentsivõimele.  4. Regionaalse ebavõrdsuse vähendamine: Keskendudes Ida-Virumaa piirkonnale, mis on majanduslikult väljakutsuvas olukorras, projekt aitab vähendada regionaalset ebavõrdsust, suunates investeeringuid ja toetusi piirkonda, mis vajab neid kõige enam.  5. Ettevõtluskeskkonna arendamine: Projekt aitab kaasa ettevõtluskeskkonna parandamisele piirkonnas, näiteks läbi ettevõtlusalaste konverentside korraldamise, mis meelitab piirkonda rohkem ettevõtjaid ja investoreid ning loob soodsamaid tingimusi ettevõtluse arenguks.  Projekt panustab regionaalpoliitika programmi Ida-Virutegevuskava 2020 mõõdikute sihttasemete saavutamisse järgnevalt:  Mõõdik: Ettevõtete arv (v.a FIE-d) 1000 elaniku kohta, Siht: Läheneb jooksvalt Eesti keskmisele  tulemusele  <https://www.fin.ee/sites/default/files/documents/2022-02/Ida-Viru%20tegevuskava%202030.pdf>  Kokkuvõttes võib öelda, et projekti eesmärk on mitte ainult suurendada ÕÜF-i toetuste kasutuselevõtu aktiivsust, vaid ka aidata kaasa regionaalpoliitika programmi mõõdikute sihttaseme saavutamisele läbi tööhõive, majanduskasvu, hariduse, regionaalse ebavõrdsuse vähendamise ja ettevõtluskeskkonna arengu edendamise. |

**Kirjeldada, milles väljendub projekti mõju maakondlik ulatus (Harju ja Ida-Virumaa puhul vähemalt 5 kohaliku omavalitsuse ülene mõju)**

|  |
| --- |
| *Mõjuulatust saab eelkõige selgitada läbi elluviijate ringi (projekti elluviimisse kaasatud osapooled üle maakonna, elluviimise delegeerimine ühele osapoolele eelnevalt ühiselt kokku lepitud (nt maakonnaüleste teenuste puhul) või kasusaajate ringi (projekti elluviimisest saavad otsest ja regulaarset kasu ettevõtjad, organisatsioonid, elanikud kogu maakonnast).* |
| Projekti mõju Ida-Virumaa maakondlikule ulatusele võib väljenduda mitmel viisil, mis hõlmavad vähemalt viie kohaliku omavalitsuse ülest mõju:  1. Tööhõive suurenemine mitmes kohalikus omavalitsuses: Projekti raames toetatud ettevõtete loomine või laienemine võib luua töökohti mitmes erinevas kohalikus omavalitsuses kogu Ida-Virumaa maakonnas. See omakorda suurendab tööhõivet mitmes piirkonnas ja toetab kohalike elanike majanduslikku heaolu.  2. Ettevõtluskeskkonna paranemine mitmetes KOVides: Projekti raames korraldatavad konverentsid ja muud tegevused toimuvad erinevates kohalikes omavalitsustes (Narva-Jõesuus, Narvas, Jõhvis), kuhu kutsutakse esindajad erinevatest Ida-Virumaa maakonna piirkondadest. See aitab parandada ettevõtluskeskkonda mitmes kohalikus omavalitustes, pakkudes ettevõtjatele ja investoritele võimalusi saada teavet ja tuge.  3. Investeeringute ligimeelitamine mitmesse kohalikku omavalitsusse: Projekti kaudu tutvustatud investeerimisvõimalused võivad meelitada ettevõtjaid ja investoreid mitmesse erinevasse kohalikku omavalitsusse mõlemas maakonnas. See aitab mitmekesistada majandustegevust ja suurendada piirkondade majanduslikku vastupidavust.  4. Regionaalse koostöö tugevdamine: Projekti raames võidakse luua või tugevdada partnerlussuhteid mitme kohaliku omavalitsuse vahel Ida-Virumaa maakonnas. See võib viia regionaalse koostöö ja koordineerimise paranemiseni erinevate piirkondade vahel ning aidata kaasa ühtsema ja tõhusama regionaalse arengu planeerimisele ja elluviimisele.  5. Kohalike elanike kaasamine ja kaasatus: Projekti käigus võidakse kaasata mitmete kohalike omavalitsuste elanikke Ida-Virumaa maakonnas, olles kaasatud konverentsidele. See võib suurendada kohalike elanike teadlikkust ja oskuste taset ning tugevdada nende kaasatust piirkonna arenguprotsessidesse.  Need näited illustreerivad, et projektil on mitmekülgne mõju mitmele kohalikule omavalitsusele Ida-Virumaa maakonnas, toetades seeläbi nende piirkondade integreeritud ja jätkusuutlikku arengut. |

**Maakonna arengustrateegia strateegiline eesmärk, mida projekt aitab saavutada**

|  |
| --- |
| *Tuua välja eesmärgi sõnastus ning eesmärgiga otseselt seotud mõju- ja tulemusnäitajad, millesse projekt panustab.*  *Lisada viide arengustrateegia dokumendile aktiivse hüperlingina ning info täpse asukoha kohta dokumendis (lk nr)*  *Vältida pikkade tekstilõikude kopeerimist maakonna arengustrateegiast* |
| Valdkond rohepöörde kontekstis Majandusvaldkond on rohepöörde esimene siht. Valdkonna toimimine tuleb ümber kujundada kasvuhoonegaaside emiteerimisel kliimaneutraalseks ning valdkonna kasv tuleb lahti siduda loodusressursside kasutamisest. Valdkonnasisest (eelkõige energeetika ja energiatõhusus) ümberkujundamist käsitleb põhjalikumalt maakonna roheplaan (plaan G).  Majandusvaldkonna eesmärk E1 (lk 28-29)          Filmitööstuse arendamine on kajastatud ettevõtlusvaldkonna arengusuunana, Ida-Viru maakonna strateegias, selle alla käivad erinevad teavitustegevused, sh. konverentsid (lk 33)  Ettevõtlusvaldkonna eesmärk E3  Ida-Virumaal toimib 2035. aastal mitmekesine ja äriliselt edukas loomemajanduse klaster  *Maakonna strateegia link* [*https://ivol.ee/documents/9867329/37206687/Ida-Viru\_maakonna\_arengustrateegia\_2023-2035\_170423.pdf/ccb6d600-2bb4-4721-af28-5d07a982c3e6*](https://ivol.ee/documents/9867329/37206687/Ida-Viru_maakonna_arengustrateegia_2023-2035_170423.pdf/ccb6d600-2bb4-4721-af28-5d07a982c3e6) |

**Projekti kajastatus maakonna arengustrateegia tegevuskavas**

|  |
| --- |
| *Esitada olulisem info projekti kohta tegevuskavas (sh tegevuse nimetus, ajakava, vastutajad, rahastamine, tegevussuund, mille raames ellu viiakse ja asjakohased seirenäitajad).*  *Lisada viide tegevuskava dokumendile aktiivse hüperlingina ning info täpse asukoha kohta dokumendis (lk nr)* |
| Ida-Viru maakonna arengustrateegia tegevuskavas 2023-2029 kajastub tegevus maakonna ühise sihtkohaturunduse tegevusena lk 5,  Ida-Viru maakonna arengustrateegia tegevuskava:  <https://ivol.ee/documents/9867329/37206687/Ida-Viru_maakonna_arengustrateegia_2023-2035_lisa_tegevuskava_2023-2029.pdf/6ddbd560-c3b9-4cfd-bee3-aaa74a7d3643> |

**Kui ettepaneku esitaja on projektile või projekti tegevustele taotlenud toetust samal ajal muudest riigieelarvelistest, Euroopa Liidu või muudest välisabi toetusmeetmetest, esitada vastav teave**

|  |
| --- |
| ei |

**Projekti eelarve** *(topelt klikiga tabeli suvalises lahtris avaneb Excel tabel)*

****

**Hinnakalkulatsioon (maksumuste põhjendused)**

|  |
| --- |
| Projekti hinnakalkulatsioonide aluseks on hinnapakkumused konverentsi läbiviimiseks (ruumide rent, osalejate toitlustamine, transport, tehnika rent, esinejate tasud, turunduskulud ja muud üritusega seotud kulud), sh eelmisel aastal (2023. aastal) läbiviidud konverentside hinnad.  Planeeritud on viia turundustegevused läbi 6 kuu jooksul, millest antud projektiga kaetakse tegevused 20 000 EUR ulatuses, millest 5000 EUR on omafinantseering |

1. Partner on taotluses nimetatud juriidiline isik, kes osaleb projektis toetatavas tegevuses ja kellel tekivad selle käigus kulud [↑](#footnote-ref-1)
2. Projekti abikõlblikkuse periood on periood, mille kestel tehakse projekti tegevusi ning tekivad projekti kulud. Projekti abikõlblikkuse perioodi maksimaalne kestus on 24 kuud. Nimetatud perioodi sisse ei arvestata tagantjärele hüvitatavate projekti ettevalmistamisega seotud kulude tegemise perioodi. [↑](#footnote-ref-2)
3. Kohustuslik on esitada infot meetme määrusest tulenevate väljundnäitajate kohta, valides neist vähemalt ühe asjakohase näitaja. Projekti sisu ja tulemuste edasiandmiseks võib lisada muid projekti sisust tulenevaid väljundnäitajaid. [↑](#footnote-ref-3)
4. <https://www.rahandusministeerium.ee/et/regionaalareng-ja-poliitika> [↑](#footnote-ref-4)